Նման սցենարից խուսափելու նպատակով, Դավիթ Հարությունյանի ներկայացմամբ, նախագծում երկու կարեւոր նորամուծություն է արված: Նախ, Ազգային ժողովում չի կարող ձեւավորվել խմբակցություն, որը կազմված լինի միայն մի սեռի ներկայացուցիչներից: Մանդատների տրամադրման կարգը այս առումով ենթոադրում է, որ «եթե կուսակցության բոլոր մանդատները բաժին են հասնում նույն սեռի ներկայացուցիչներին, ապա վերջին թեկնածուն իր մանդատը զիջում է համապետական ընտրական ցուցակի առաջին մասի չներկայացված սեռի նվազագույն համարով թեկնածուին, եթե այդպիսինը կա»: Դավիթ Հարությունյանի խոսքով, նաեւ կնոջ մանդատից հրաժարվելու դեպքում նախատեսվում է, որ նրա մանդատը կփոխանցվի ցուցակով հաջորդ կնոջը: Տղամարդկանց մանդատից հրաժարվելու դեպքում մանադատը փոխանցվում է ցուցակով հաջորդ թեկնածուին՝ անկախ սեռից; Նշենք սական, որ նույնիսկայս մեխանիզմների առկայության պարագայում տարածքային ցուցակներով կանանց ընտրվելու շանսերը չեն մեծանում…